google/wiki40b huggingface dataset:
Réjaumont (Hautes-Pyrénées)

Poloha

Obec má rozlohu 6,7 km². Najvyšší bod je položený 569 m n. m. a najnižší bod 413 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ríšska diaľnica Viedeň – Vroclav

Ríšska diaľnica Viedeň – Vroclav (skr. A88) alebo „Hitlerova“ diaľnica je označenie nedostavanej diaľnice ktorá mala cez Moravu a severovýchodné Čechy spájať Viedeň s dnes poľským Vroclavom. Podľa následného projektu mala mať diaľnica dĺžku 320 km. Rozostavaných bolo 83 km na území Česka.

História projektu

Vybudovanie diaľnice si ako súčasť Mníchovskej dohody vynútil vtedajší nemecký ríšsky kancelár Adolf Hitler. Prvým krokom k realizácii projektu tejto diaľnice sa stala cesta ministra verejných prác Karla Husárka do Berlína na začiatku decembra 1938. Pri jeho návšteve bolo dohodnuté, že diaľnica bude mať exteritoriálnu povahu (po dokončení mala byť colne oddelená od Česko-Slovenska) a že ju vybuduje spoločnosť RAG. Finančné zabezpečenie stavby, dopravnú políciu a colnú službu malo zabezpečiť Nemecko, ktoré malo na všetkých nájazdoch vybudovať colnice. Profil diaľnice bol stanovený na 28,5 m, čo zodpovedalo parametrom bežných diaľnic vo vtedajšom nacistickom Nemecku. Súčasťou dohody bol aj prísľub, že niektoré úseky diaľnice vybudujú česko-slovenské firmy. Česko-slovenská vláda zase mala Nemecku poskytnúť zdarma všetky potrebné pozemky.

Stavba

Prípravné práce sa začali ešte pred koncom roka 1938, a ich postup je z dnešného hľadiska ohromujúci. Plány aj pozemky pre výstavbu boli pripravené iba za tri mesiace. Pozemky potom odovzdala česko-slovenská vláda Nemecku. Po okupácii zvyšku českých krajín a vzniku Protektorátu Čechy a Morava dochádza k ďalšiemu zrýchleniu prípravy výstavby tejto diaľnice. Územím protektorátu mala diaľnica prechádzať v dĺžke 65 km, a s jej sprevádzkovaním sa počítalo koncom roka 1940.
Diaľnica sa začala budovať 11. apríla 1939, ale 30. apríla 1942 bola jej stavba v dôsledku ekonomických ťažkostí a vojenských neúspechov nacistického Nemecka zastavená. Až do konca druhej svetovej vojny strážila staveniská nemecká armáda. Po vojne bolo stavenisko opustené a došlo k likvidácii rôznych stavebných zariadení, ktoré na staveniskách zostali. Nedokončená diaľnica potom chátrala predovšetkým z dôvodu, že sa s jej výstavbou už nepočítalo.

Rozostavané úseky

Rozostavané úseky pôvodnej diaľnice začínajú na juhu v katastri obce Medlova na južnej Morave a končia na severe v katastrálnom území obce Městečko Trnávka na severozápade Moravy. Tento rozsah zodpovedá vtedajšiemu česko-slovenskému / protektorátnemu územiu. Stavba nadväzujúcich úsekov na území Ríše začatá nebola.
Niektoré úseky pôvodnej diaľnice boli neskôr využité pri výstavbe novších ciest, ako napríklad časť trasy rýchlostnej cesty R52 v katastroch obcí Syrovice a Sobotovice. Niektoré súčasné koncepcie počítajú s využitím takmer celej trasy tejto diaľnice pre výstavbu novej rýchlostnej cesty R43.
Sermérieu

Poloha

Obec má rozlohu 17,14 km². Najvyšší bod je položený 385 m n. m. a najnižší bod 223 m n. m.

Obyvateľstvo

Počet obyvateľov obce je 1 482 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aleš Brichta

Ing. Aleš Brichta (* 9. august 1959, Praha) je český rockový spevák. Bol zakladajúcim členom a vedúcou osobnosťou českej heavymetalovej skupiny Arakain. V súčasnosti vystupuje so svojou vlastnou skupinou Aleš Brichta Band. Aleš Brichta je vzdialený príbuzný ruského vojnového maliara Vasilija Vasilijeviča Vereščagina (1842 – 1904).
V roku 2008 bol poslucháčmi českého Radia Beat zvolený v kategórii „Osobnosť“ do Beatovej siene slávy. K päťdesiatke Aleša Brichtu vznikla v roku 2009 nahrávka AB 50 - A Tribute to Aleš Brichta.
Endoderma (zoológia)

Endoderma (iné názvy: endoderm, entoderma, entoblast, hypoblast, vnútorný zárodkový/zárodočný list) je u živočíchov vnútorný  zárodočný list z dvojice zárodočných listov (endoderma a ektoderma), ktoré tvoria dvojvrstvový zárodok mnohobunkových živočíchov (gastrulu). Endoderma vytvára prvočrevo (archenteron), z ktorého sa časom vytvorí epitel strednej časti črevného traktu a v mnohých prípadoch aj mezoderm.
Ibis červený

Opis

Tento nápadne sfarbený vták sa počas hniezdneho obdobia zhromažďuje do veľkých kŕdľoch, často až s tisíckami jedincov. Žije na bahnistých pobrežiach a v mangrovoch severovýchodného pobrežia Južnej Ameriky. Hniezdia v kolóniách, páry sa tvoria iba v období hniezdenia. Hniezda stavajú na stromoch v blízkosti vody. Pri love sa riadi hmatom. Chodí po plytčinách, strká zobák do bahna a hľadá ním kôrovce, lastúrniky a vodný hmyz.
Má šarlátovočervené operenie s čiernymi špičkami krídel.
Hadonos (súhvezdie)

Mytológia

Hadonos (pôvodne doslova „Serpentarius“) je na oblohe znázorňovaný ako muž držiaci hada. Pôvodne to bol bájny Asklépios, Apolónov syn, ktorý sa stal slávnym lekárom. Asklépios sa staral o mužstvo lode Argó pri plavbe do Kolchidy po zlaté rúno. V mladosti bol zverený do výchovy múdremu a vzdelanému kentaurovi Cheirónovi, ktorý sa takisto dostal na oblohu ako súhvezdie. Cheirón ho vraj naučil liečiť všetky choroby a hojiť všetky zranenia, ba dokonca aj kriesiť mŕtvych. Pretože tým porušil rád sveta, bohovia sa na Aesculapa nahnevali. Najmä Hádes, boh podsvetia prosil Dia, aby Asklépia odstránil, pretože podsvetie sa rýchlo vyprázdňovalo. Mocný Zeus ho teda preniesol na oblohu. Had, ktorý Asklépiovi pomáhal hľadať liečivé byliny, sa dostal na oblohu spolu s ním. Dodnes je v znaku lekárov a lekárnikov ako symbol opatrnosti a múdrosti.

Objekty

Hadonos leží na Mliečnej ceste a je to oblasť veľmi bohatá na hviezdy. Obsahuje aj veľké množstvo objektov, medzi ktoré patria otvorené a guľové hviezdokopy a tiež hmloviny. Súhvezdie je známe najmä veľkým množstvom guľových hviezdokôp. Tých jasnejších je okolo dvadsať, Messierov katalóg ich zahŕňa sedem: M9, M10, M12, M14, M19, M62 a M107. Najľahšie pozorovateľné sú M10 a M12.
Jasnou, tentoraz otvorenou hviezdokopou je IC 4665 v blízkosti hviezdy Cebalrai. V severovýchodnej časti súhvezdia, tesne na rozhraní so súhvezdím Hada, leží otvorená hviezdokopa NGC 6633.
V Hadonosovi sa nachádza taktiež tmavý mrak, ktorý je známy ako Barnard 68. Táto zóna, zdanlivo bez hviezd sa považuje za pravdepodobné miesto vzniku hviezd. Tento nepriehľadný a hustý mrak prachu je tzv. „Bokova globula“ a blokuje svetlo hviezd nachádzajúcich sa za ním. Ďalším oblakom je Barnard 72, pre svoj poskrúcaný tvar zvaný Hadia hmlovina.
V súhvezdí sa nachádza aj niekoľko planetárnych hmlovín. Jediná z nich, ktorú môžeme ešte ako-tak pozorovať aj menším amatérskym ďalekohľadom, je NGC 6309 (rektascenzia = 17h 14,1´, deklinácia = -12° 55´) a pripomína slabšiu verziu hmloviny Prstenec v Lýre. Tie ďalšie vyzerajú krásne najmä na fotografiách z Hubblovho vesmírneho teleskopu. Najznámejšia z nich je Motýlia hmlovina (NGC 2346). Už v 18. storočí objavil anglický astronóm nemeckého pôvodu William Herschel planetárnu hmlovinu NGC 6369, keď skúmal ďalekohľadom súhvezdie Hadonos. Táto prstencová hmlovina je pomerne slabá a pravdepodobne aj preto dostala názov Dušička. V strede planetárnej hmloviny Minkowski 2-9 alebo M2-9, vo vnútri plynného disku veľkosti desaťnásobku obežnej dráhy Pluta, pravdepodobne obiehajú v tesnej blízkosti dve hviezdy.
NGC 6384 je typickou špirálovou galaxiou. NGC 6240 je kolízia galaxií v natoľko pokročilom štádiu, že sa katalogizovala ako jeden objekt.
Saint-Genest-Malifaux

Poloha

Obec má rozlohu 47,08 km². Najvyšší bod je položený 1 292 m n. m. a najnižší bod 680 m n. m.

Obyvateľstvo

Počet obyvateľov obce je 2 916 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veterný mlyn (Kuželov)

Veterný mlyn v Kuželove v okrese Hodonín v Juhomoravskom kraji v Česku je mlyn holandského typu.
Bol postavený v roku 1842 ako obecný mlyn. V roku 1906 boli pristavané obytné budovy pre mlynárovu rodinu, ktorá dovtedy obývala spodné poschodie mlyna. Posledným mlynárom, od roku 1904, bol Bedřich Kašík. S mletím sa definitívne skončilo v roku 1946. Od roku 1963 je mlyn pamiatkovo chránený, v roku 2010 sa stal národnou kultúrnou pamiatkou. Od roku 1973 je majetkom Technického múzea v Brne. Od 60. rokov 20. storočia prebiehali rekonštrukcie, ktoré ho znovu uviedli do prevádzkyschopného stavu, a od roku 1977 je prístupný verejnosti.
V bývalom mlynárovom dome a priľahlom chlieve a stodole je expozícia horňáckého bývania, poľnohospodárskych nástrojov a iného pracovného náčinia z doby prelomu 19. a 20. storočia. V druhej polovici júla sa v priestoroch pamiatky koná nedeľná časť folklórneho národopisného festivalu Horňácké slavnosti.
Kuželovský mlyn je jediným mlynom holandského typu na Morave. Má kužeľovitú kamennú konštrukciu, ktorá nesie otočnú strechu so šindľovou krytinou a štyrmi krídlami veterného kolesa upevnenými na hriadeli.
Salaka

Salaka je tropické ovocie, plod salaky jedlej (Salacca zalacca), palmy pochádzajúce pôvodne z juhozápadnej Jávy a južnej Sumatry. Vplyvom pestovania je rozšírená aj v iných častiach juhovýchodnej Ázie. Plody sú v zahraničí známe tiež pod názvami snakefruit, hadie ovocie, hadie vajcia alebo hadie figy. V súčasnosti je pestovaná predovšetkým v Indonézii, Malajzii a Thajsku. 
Listy dorastajú do dĺžky šiestich metrov, stopky s dĺžkou až dva metre sú opatrené tŕňmi s dĺžkou do 15 cm. Rastline vyhovuje polotieň, bývajú teda vysadené pod vysokými stromami. Salaka vyžaduje celoročnú teplotu nad 20 °C, pri teplote pod 16 °C rastliny hynú. 
Plody o veľkosti figy rastú pri zemi, ich šupka pripomína hadiu kožu. Majú škridlicovito usporiadané šupiny z oplodia. Koža sa lúpe od špičky, jemné výstupky môžu byť trochu ostré. Existujú odrody s rozličnou konzistenciou, plody chuťovo pripomínajú banán, jahody, alebo ananás. Salaka sa vyznačuje svojou trvanlivosťou, preto býval obľúbeným jedlom napr. na pútnických cestách.
Volgogradskij metallurgičeskij zavod „Krasnyj Okťabr“

Zakrytoje akcionernoje obščestvo Volgogradskij metallurgičeskij zavod „Krasnyj Okťabr“ (rus. Закрытое акционерное общество Волгоградский металлургический завод «Красный Октябрь» – v preklade: Uzavretá akciová spoločnosť Volgogradský metalurgický závod „Červený Október“) je metalurgický podnik vo Volgograde, jeden z najvýznamnejších výrobcov špeciálnych značiek valcovanej ocele v Rusku, ktorý pokrýva približne 30 % ruského trhu s nehrdzavejúcou oceľou.

Dejiny

Podnik bol založený 20. apríla 1897 ako Uralsko-Volťskoje metallurgičeskoje obščestvo (rus. Уральско — Волжское металлургическое общество – v preklade: Uralsko-Volžská metalurgická spoločnosť).
Počas bitky o Stalingrad, cez druhú svetovú vojnu prebiehali o areál fabriky ťažké boje. Celý závod bol prakticky zrovnaný so zemou.
16. októbra 2003 spoločnosť Midland Resources (najväčší akcionár kombinátu Zaporožstaľ spolu s podnikateľom Igorom Šamisom získala 100% akcií podniku. V roku 2004 závod vyrobil 55 558 ton oceli. Výroba bola silne narušená počas hospodárskej krízy v roku 2008. V roku 2010 bola výroba v podniku znovu obnovená. Súčasnou právnou formou je uzavretá akciová spoločnosť (podobne ako na Slovensku súkromná akciová spoločnosť).
Jozef Štámec

Životopis

Narodil v Sebechleboch v robotnícko – roľníckej rodine Jozefa Štámeca a Márie, rod. Vachalíkovej. Ľudovú školu absolvoval v rokoch 1928 až 1935 v rodnej obci. V roku 1945 dokončil zmaturoval na Štátnom gymnáziu v Trnave. V rokoch 1945 až 1950 študoval teológiu v saleziánskom teologickom inštitúte v Sv. Kríži nad Hronom. Po rozpustení rehole v roku 1950 bol internovaný v sústreďovacom tábora v Podolínci a v Báči. Za kňaza ho tajne vysvätil biskup Pavol Hnilica 25. februára 1951 v Bratislave.
Dňa 19. januára 1956 ho zatkli členovia ŠTB Banská Bystrica a umiestnili do vyšetrovacej väzby. Dňa 2. júla 1956 ho Krajský súd v Banskej Bystrici odsúdil za ilegálnu protištátnu činnosť na 18 mesiacov nepodmienečne.
Po prepustení z väzenia v rokoch 1958 až 1964 bol zamestnaný na JRD Sebechleby ako účtovník. V rokoch 1961 až 1966 absolvoval štúdium na Vysokej škole ekonomickej v Bratislave a získal titul Ing. Od roku 1964 až do dôchodku pracoval na Okresnej strojno-výpočtovej stanici vo Zvolene ako programátor výpočtového strediska. V rokoch 1968 - 1970 absolvoval odbornú stáž vo firmy Olivetti v Taliansku, kde zároveň absolvoval aj dodatočné štúdium na saleziánskom inštitúte v Turíne.
Po odchode do dôchodku v roku 1984 mu bolo umožnené pracovať vo verejnej kňazskej službe ako pomocnému duchovnému vo Zvolene.
Zomrel v Sebechleboch po dlhej a ťažkej chorobe dňa 31. decembra 1996.

Založenie sekulárneho inštitútu VDB (dobrovoľníčky dona Bosca) na Slovensku

24. mája 1965 štyri dievčatá sa po púti do Šaštína rozhodli žiť životom sekulárneho inštitútu VDB. Jozef Štámec sa zúčastnil na tvorbe prvých stanov vo Vile Grazii saleziánskymi odborníkmi, najmä z PASu. V roku 1977 sa zúčastnil ako pozorovateľ GZ, kde mal možnosť sledovať práce na tvorbe stanov, ktoré si už vytvárali VDB. Inštitút sa rozširoval, z nitrianskej skupiny sa oddelila bratislavská skupina a z mikulášskej žilinská skupina. Jeho podporovateľom bol nový inšpektor don Dermek. V roku 1967 sa VDB rozšíril aj do Čiech a na Moravu, v roku 1972 do Poľska. Dôležitým medzníkom v činnosti VDB bolo oficiálne zriadenie oblasti česko-slovensko-poľskej na Veľkú noc v roku 1974. Dekrét priniesol kardinál Štěpán Trochta. Jozef Štámec bola až do roku 1995 oblastným asistentom.
Jozef Schubert

Životopis

Vysokoškolský pedagóg na Pedagogickom inštitúte v Trnave, neskôr dekan PF UK v Trnave (1959 – 1974). Účastník protifašistického odboja a SNP. Zaoberal sa dejinami školstva a pedagogiky 19.stor. Spoluautor encyklopedických diel. Autor vysokoškolských učebníc, biografických diel, štúdií a článkov z dejín pedagogiky. Nositeľ viacerých vyznamenaní.
Rocquemont (Oise)

Poloha

Obec má rozlohu 6,26 km². Najvyšší bod je položený 114 m n. m. a najnižší bod 59 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pleudaniel

Poloha

Obec má rozlohu 18,42 km². Najvyšší bod je položený 76 m n. m. a najnižší bod 0 m n. m.

Obyvateľstvo

Počet obyvateľov obce je 1 005 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gabriel Zerdahely (biskup)

Životopis

Študoval v Bratislave, filozofiu v Trnave, teológiu na nemecko-uhorskom kolégiu v Ríme, roku 1765 vysvätený za kňaza, doktor filozofie a teológie. V cirkevných hodnostiach pôsobil na viacerých miestach v Maďarsku a na Slovensku. 11. decembra 1780 bol vymenovaný za pomocného biskupa vacovského a 14. januára 1781 bol vysvätený na titulárneho biskupa titopoliského. Dvadsať rokov pôsobil ako pomocný biskup v diecéze Vacov a v roku 1800 bol menovaný za banskobystrického biskupa. Menovanie potvrdil Pius VII. 22. decembra 1800 a 24. marca 1801 prevzal biskupský úrad.
Vydal tlačou prácu jezuitu P. Segnera, diecézne cirkevné štatúty, ceremoniár. Autor príležitostných kázní a rečí. V Žiari nad Hronom založil biskupskú knižnicu, ktorá je uložená v ŠVK v Banskej Bystrici.
Slnečný čas

Slnečný čas je čas určovaný zdanlivým pohybom Slnka vzhľadom na pozorovateľa na Zemi a daný hodinovým uhlom Slnka.
Pravý slnečný čas sa meria pohybom pravého Slnka. Je to nerovnomerná časomiera. Pravý slnečný čas ukazujú slnečné hodiny.
Stredný slnečný čas sa meria pomocou fiktívneho telesa stredného Slnka. Stredné Slnko sa pohybuje rovnomerne po rovníku a stredný slnečný čas je daný jeho hodinovým uhlom t + 12 h. Tento čas sa používa v bežnom živote a jeho základnou jednotkou je stredný slnečný deň. Pásmový čas je definovaný stredným slnečným časom stredného poludníka daného pásma, v našom pásme (pásmo 15° východne od základného alebo greenwichského poludníka) stredný poludník prechádza Jindřichovým Hradcom. Miestny stredný slnečný čas je uhlová vzdialenosť (v časovej miere) stredného Slnka od miestneho polud­níka. Rozdiel medzi stredným a pravým slnečným časom sa nazýva časová rovnica.
Quarante (Hérault)

Poloha

Obec má rozlohu 30,05 km². Najvyšší bod je položený 227 m n. m. a najnižší bod 21 m n. m.

Obyvateľstvo

Počet obyvateľov obce je 1 605 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin (Meurthe-et-Moselle)

Poloha

Obec má rozlohu 4,87 km². Najvyšší bod je položený 301 m n. m. a najnižší bod 241 m n. m.

Obyvateľstvo

Počet obyvateľov obce je 78 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Air Berlin

Rekordný let

V novembri 2001, kedy spoločnosť začala prevádzkovať lietadlá typu Boeing 737-800, jedno z lietadiel s imatrikulačnou značkou D-ABBC vytvorilo rekord letiac bez medzipristátia z letiska Seattle (BFI) na letisko Berlín-Tegel (TXL). Let trval 9 hodín a 10 minút. Lietadlo preletelo 8 345 kilometrov.
Cristot

Poloha

Obec má rozlohu 3,92 km². Najvyšší bod je položený 106 m n. m. a najnižší bod 66 m n. m.

Obyvateľstvo

Počet obyvateľov obce je 215 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Amnesty International Slovensko

Amnesty International Slovensko je nezisková mimovládna organizácia združujúca skupiny a členov Amnesty International v celom Slovensku. Organizácia Amnesty International Slovensko (predtým - Združenie Amnesty International na Slovensku) vzniklo v roku 1994 ako občianske združenie. Riadi sa pravidlami, ktoré sú pre členov hnutia Amnesty International  na celom svete spoločné. Členovia, dobrovoľníci a aktivisti spolu so zamestnancami monitorujú dodržiavanie ľudských práv, realizujú interaktívne vzdelávanie k ľudským právam, propagujú ochranu žien pred násilím, usilujú o odstránenie diskriminácie, kontrolu obchodu so zbraňami, o systémové zmeny v zákonoch a praxi.

Sídlo Amnesty International Slovensko

V roku 1996 otvorila Amnesty International aj kanceláriu Amnesty International Slovensko (vtedy so sídlom na Staromestskej 6). Nové sídlo Amnesty International Slovensko je na Štefánikovej 16 v Bratislave.

Výročná správa Amnesty International Slovensko

Od roku 2007 vydáva každoročne vlastnú Výročnú správu, ktorá je prehľadom toho, na čom Amnesty International Slovensko pracovalo v konkrétnom roku. Vzhľadom na krízu v roku 2011 nebola vydaná Výročná správa za rok 2010, ale iba odoslaná na centrálu do Londýna.

Finančná správa Amnesty International Slovensko za rok 2009

Amnesty International Slovensko v roku 2009 hospodárilo s rozpočtom vo výške 104 876 eur. Príjmy Amnesty International Slovensko tvorili z 4,54% vlastné príjmy a z 95,46% finančné zdroje medzinárodného hnutia Amnesty International. Výdavky Amnesty International Slovensko v roku 2009 boli vo výške 107 930 eur.
Štefan Mordel

Životopis

Narodil sa 1. apríla 1947 v Rabčiciach. Kňazskú vysviacku prijal v roku 1971. Od roku 1985 pracuje na cirkevnom súde spišskej diecézy. V roku 1993 získal na RKCMBF UK v Bratislave titul licenciát teológie (Thlic) a v roku 1995 doktorát teológie z (ThDr.). Na Katolíckej univerzite v Lubline študoval externe cirkevné právo a svoje štúdium zavŕšil ziskom titulu licenciát kánonického práva (ICLic.). V roku 2003 na Katolíckej univerzite v Ružomberku získal vedecko-pedagogický titul docent (doc.). 
Od roku 1978 do 1. augusta 2012 pôsobil vo farnosti Vysoké Tatry, do roku 2003 ako farský administrátor a potom ako farár. Od 1. augusta 2012 je farárom v Kline.
Prietokomer

Prietokomer je merací prístroj alebo meradlo na meranie prietoku. Meria množstvo tekutiny, ktoré preteká za určitú časovú jednotku cez potrubie alebo otvorený kanál.
Ostrolistec čínsky

Ostrolistec čínsky (Cunninghamia lanceolata) je vždyzelený ihličnatý strom z čeľade cyprusovité (Cupressaceae). Je jediným žijúcim druhom rodu ostrolistec (Cunninghamia). Bol opísaný aj druh Cunninghamia konishii ktorý ale môže byť len odrodou Cunninghamia lanceolata alebo totožným druhom.

Výskyt

Strom sa vyskytuje od južnej Číny po severný Vietnam.

Opis

Má plytké zakorenenie, najvyššie jedince dorastajú nad 50 m. Ihličie je šupinaté, trojuholníkové, strom kvitne v júli, šišky dozrievajú v októbri až novembri.

Využitie

Poskytuje ľahké, trvanlivé, svetlé, voňavé drevo, veľmi dôležité v čínskom hospodárstve, využívané v stavebníctve, nábytkárstve. Strom sa vo svete pestuje aj na dekoračné účely.
Épervans

Poloha

Obec má rozlohu 12,5 km². Najvyšší bod je položený 197 m n. m. a najnižší bod 170 m n. m.

Obyvateľstvo

Počet obyvateľov obce je 1 587 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Rémy (Ain)

Polohopis

Saint-Rémy má rozlohu 7,38 km². Najvyšší bod je položený 265 m n. m. a najnižší bod 216 m n. m.

Obyvateľstvo

Saint-Rémy má 871 obyvateľov (2009).
Graf vývoja obyvateľstva:
Zdroje: INSEE
Pozemný hokej na Panamerických hrách

Pozemný hokej na Panamerických hrách je hokejový turnaj, ktorý sa koná v rámci multišportového podujatia Panamerických hier a ktorý organizuje Panamerická federácia pozemného hokeja (ASHF) v spolupráci s Panamerickou športovou organizáciou (PASO). Do programu hier bol turnaj oficiálne zaradený na 5. Panamerických hrách v roku 1967 v kanadskom Winnipegu, vtedy len v mužskej kategórii. Turnaj v pozemnom hokeji sa odvtedy koná na hrách pravidelne. Ženy mali premiéru až na 10. Panamerických hrách v roku 1987 v Indianapolis. V mužskej kategórii dominujú družstvá Argentíny a Kanady; v ženskej kategórii je to Argentína, ktorá vyhrala okrem jedného všetky ostatné turnaje.
Tento turnaj slúži zároveň ako kvalifikácia panamerických družstiev na hokejový turnaj Letných olympijských hier.
Forest-en-Cambrésis

Poloha

Obec má rozlohu 8,87 km². Najvyšší bod je položený 154 m n. m. a najnižší bod 89 m n. m.

Obyvateľstvo

Počet obyvateľov obce je 555 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Operátor nabla

Operátor nabla (iné názvy: nabla, operátor del, del, Hamiltonov operátor, Hamiltonov operátor nabla, hamiltonián) je diferenciálny operátor vo vektorovej analýze. Označuje sa symbolom nabla \nabla alebo \vec{\nabla} (v anglosaských krajinách \underline \nabla), aby sa vyjadrila jeho podobnosť s vektorom. Meno nabla je odvodené od názvu hebrejského strunového nástroja, ktorý mal zhruba tento tvar.
Nabla sa používa na skrátený zápis matematických operátorov ako gradient, divergencia, rotácia a iných.
V n-rozmernom priestore Rⁿ vytvára ∇ všetky parciálne derivácie funkcie Rⁿ podľa R, čo je presne gradient funkcie f.
Ako n-vektor má nabla tvar: {\nabla} \equiv
\left(\frac{\partial}{\partial x_1}, \ldots,
\frac{\partial}{\partial x_n}\right)
Svojim diferenciálnym charakterom pôsobí operátor napravo (teda na symboly stojace napravo od neho), pričom sa prejavuje jeho vektorový charakter.
V tenzorovej analýze sa operátor nabla ukázal byť dôležitým príkladom kovariantného tenzoru.
Operátor sa označuje aj ako Hamiltonov operátor (pozor na zámenu s pojmom hamiltonián), pretože ho ako prvý používal sir William Rowan Hamilton.
Beauvain

Poloha

Obec má rozlohu 12,46 km². Najvyšší bod je položený 291 m n. m. a najnižší bod 214 m n. m.

Obyvateľstvo

Počet obyvateľov obce je 275 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ithaca (New York)

Ithaca je správne mesto okresu Tompkins County v štáte New York v USA. K roku 2010 tu žilo 30 014 obyvateľov. S celkovou rozlohou 15,7 km² bola hustota zaľudnenia 2 071 obyvateľov na km².
La Chapelle-sur-Chézy

Poloha

Obec má rozlohu 7,9 km². Najvyšší bod je položený 216 m n. m. a najnižší bod 187 m n. m.

Obyvateľstvo

Počet obyvateľov obce je 275 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Germisay

Poloha

Obec má rozlohu 6,73 km². Najvyšší bod je položený 421 m n. m. a najnižší bod 335 m n. m.

Obyvateľstvo

Počet obyvateľov obce je 21 (2009).
Nasledujúci graf zobrazuje vývoj počtu obyvateľov v obci.
Zdroje: INSEE